CELEX: 62021CN0769
Language: et
Date: 2021-12-13 00:00:00
Title: Kohtuasi C-769/21: Eelotsusetaotlus, mille on esitanud Administratīvā rajona tiesa (Läti) 13. detsembril 2021 – AAS BTA Baltic Insurance Company versus Iepirkumu uzraudzības birojs ja Tieslietu ministrija

21.2.2022   
            
            
               ET
            
            
               Euroopa Liidu Teataja
            
            
               C 84/29
            
         
      Eelotsusetaotlus, mille on esitanud Administratīvā rajona tiesa (Läti) 13. detsembril 2021 – AAS BTA Baltic Insurance Company versus Iepirkumu uzraudzības birojs ja Tieslietu ministrija
      (Kohtuasi C-769/21)
      (2022/C 84/38)
      Kohtumenetluse keel: läti
      
         Eelotsusetaotluse esitanud kohus
      
      Administratīvā rajona tiesa
      
         Põhikohtuasja pooled
      
      
         Kaebaja: AAS BTA Baltic Insurance Company
      
         Vastustajad: Iepirkumu uzraudzības birojs ja Tieslietu ministrija
      
         Eelotsuse küsimus
      
      Kas Euroopa Parlamendi ja nõukogu 26. veebruari 2014. aasta direktiivi 2014/24/EL riigihangete kohta ja direktiivi 2004/18/EÜ kehtetuks tunnistamise kohta (1) artikli 18 lõikes 1 sätestatud riigihangete üldpõhimõtetega, ja eelkõige liikmesriikide kohustusega kohelda ettevõtjaid võrdselt ja ilma diskrimineerimata, ning proportsionaalsuse põhimõttega on kooskõlas riigisisene õigusnorm, millega on hankijale pandud kohustus hankemenetlus lõpetada, kui ta tuvastab, et algselt välja valitud pakkujat, kes keeldus hankijaga lepingut sõlmimast, ja järgmist pakkujat, kes on esitanud pakkumuse, mis vastab hankija vajadustele ja nõuetele, tuleb pidada üheks majandusüksuseks?
      
         (1)  ELT 2014, L 94, lk 65.